कुमाऊं मंडल विकास निगम के पर्यटक आवासगृहों में इस बार 15 जून से ही सन्नाटा पसर गया था। पिछले वर्ष 15 जुलाई तक ग्रीष्मकालीन पर्यटन सीजन चला था। ठीक यही स्थिति बंगाली सीजन में भी आने वाली है। बंगाली पर्यटक टनकपुर से चंपावत, लोहाघाट, पिथौरागढ़ होते हुए मुनस्यारी तक सफर करता है। ऐसे में चंपावत तथा लोहाघाट में भी बंगाली पर्यटकों की चहल पहल देखने को मिल जाती थी। जिला पर्यटन अधिकारी एसएस यादव ने बताया कि ग्रीष्मकालीन पर्यटन पूरी तरह चौपट हो गया था। अब बंगाली सीजन पर भी इसका असर पड़ेगा। उन्होंने कहा कि आपदा का खौफ देशभर के लोगों में बना हुआ है। उन्होंने कहा कि स्थिति सामान्य होने में लंबा समय लग सकता है।